CELEX: 32019D1998
Language: bg
Date: 2019-11-28 00:00:00
Title: Решение за изпълнение (ЕС) 2019/1998 на Комисията от 28 ноември 2019 година за изменение на Решение за изпълнение (ЕС) 2018/320 по отношение на срока на прилагане на мерките за опазване на здравето на животните към саламандри във връзка с гъбата Batrachochytrium salamandrivorans (нотифицирано под номер С(2019) 8551) (текст от значение за ЕИП)

2.12.2019   
               
               
                  BG
               
               
                  Официален вестник на Европейския съюз
               
               
                  L 310/35
               
            
         РЕШЕНИЕ ЗА ИЗПЪЛНЕНИЕ (ЕС) 2019/1998 НА КОМИСИЯТА
         от 28 ноември 2019 година
         за изменение на Решение за изпълнение (ЕС) 2018/320 по отношение на срока на прилагане на мерките за опазване на здравето на животните към саламандри във връзка с гъбата Batrachochytrium salamandrivorans
         
         (нотифицирано под номер С(2019) 8551)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (1), и по-специално член 10, параграф 4 от нея,
         като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), и по-специално член 18, параграф 7 от нея,
         като има предвид, че:
         
                     (1)
                  
                  
                     В Решение за изпълнение (ЕС) 2018/320 на Комисията (3) се установяват някои мерки за опазване на здравето на животните при вътресъюзна търговия със саламандри и въвеждането на такива животни в Съюза във връзка с гъбата Batrachochytrium salamandrivorans (Bsal). Решение за изпълнение (ЕС) 2018/320 се прилага до 31 декември 2019 г.
                  
               
                     (2)
                  
                  
                     Няколко държави членки и заинтересовани страни уведомиха Комисията, че опитът им с практическото прилагане на Решение за изпълнение (ЕС) 2018/320 е ограничен, както и че досега компетентните органи са поставили под карантина и са сертифицирали само няколко пратки със саламандри.
                  
               
                     (3)
                  
                  
                     Освен това редица нови научни и епидемиологични открития доведоха до усъвършенстване на наличните към момента познания относно някои аспекти на Bsal и потвърдиха, че Bsal е ендемична в няколко азиатски държави, а също така се е появила и в Испания.
                  
               
                     (4)
                  
                  
                     Въпреки това продължава да има празноти в знанията относно нейното естество и диагноза. По-специално, научният напредък все още не е довел до определяне на по-отчетлив географски обхват на нейното наличие в повечето държави, нито до подобряване на методите за диагностицирането ѝ или до потенциални мерки, които да бъдат прилагани с цел намаляване на риска от разпространението ѝ чрез пратки за търгуване.
                  
               
                     (5)
                  
                  
                     Поради това подробните мерки за опазване на здравето на животните, предвидени в Решение за изпълнение (ЕС) 2018/320, следва да останат непроменени.
                  
               
                     (6)
                  
                  
                     Регламент (ЕС) 2016/429 на Европейския парламент и на Съвета (4) консолидира правната уредба за обща политика на Съюза в областта на здравеопазването на животните чрез единна, опростена и гъвкава регулаторна рамка за здравето на животните. По-специално в него се предвиждат предпазни мерки в случай на болести по животните. Посоченият регламент ще започне да се прилага от 21 април 2021 г.
                  
               
                     (7)
                  
                  
                     Следователно срокът на прилагане на Решение за изпълнение (ЕС) 2018/320 следва да бъде удължен до датата на прилагане на посочения регламент.
                  
               
                     (8)
                  
                  
                     Поради това Решение за изпълнение (ЕС) 2018/320 следва да бъде съответно изменено.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 11 от Решение за изпълнение (ЕС) 2018/320 се заменя със следното:
            
               
                  „Член 11
                  Прилагане
                  Настоящото решение се прилага до 20 април 2021 г.“
               
            
         
         
            Член 2
            Адресати на настоящото решение са държавите членки.
         
         
            Съставено в Брюксел на 28 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  OВ L 224, 18.8.1990 г., стр. 29.
         
            (2)  OВ L 268, 24.9.1991 г., стр. 56.
         
            (3)  Решение за изпълнение (ЕС) 2018/320 на Комисията от 28 февруари 2018 г. относно някои мерки за опазване на здравето на животните при вътресъюзна търговия със саламандри и въвеждането на такива животни в Съюза във връзка с гъбата Batrachochytrium salamandrivorans (OВ L 62, 5.3.2018 г., стр. 18).
         
            (4)  Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84, 31.3.2016 г., стр. 1).